REPUBLIKA SRPSKA
OKRUŽNO JAVNO TUŽILAŠTVO U TREBINJU
Broj predmeta: T16 0 KT 0016291 26
Trebinje, 14. oktobar 2026. godine

OSNOVNOM SUDU U TREBINJU

Na osnovu člana 43. stav 2. tačka ž) i člana 241. Zakona o krivičnom postupku(„Službeni glasnik Republike Srpske„broj: 53/12, 91/17, 66/18 i 15/21) podižem:

O P T U Ž N I C U 
Protiv:
			
E. C.N.
C.N. 

Što su:

1. Osumnjičeni Emir Can Nacar

Dana 12.10.2026. godine oko 20,40 časova, u graničnom pojasu Grada Trebinja, na sektoru A8 Lastva u  mjestu Perućica, prilikom  kontrole putničkog motornog vozila marke VW Pasat, registarskih oznaka ...vlasništvo G. D., sa kojim je u momentu kontrole isti i upravljao, osmunjičeni E.C.N. koji je bio putnik u navedenom vozilu, znajući da je lažna, upotrijebio kao pravu lažnu javnu ispravu ličnu kartu, na način da je policijskim službenicima Jedinice granične policije Trebinje dao na uvid ličnu kartu serijskog broja ... koja glasi na ime N.E. C. koja sadrži njegovu fotografiju i generalijske podatke, navodno izdata od Savezne Republike Njemačke, koju je prethodno nabavio na njemu poznat način, iako je bio svjestan da nabavlja i upotrebljava lažnu javnu ispravu,

		Dakle, lažnu javnu ispravu nabavio radi upotrebe i upotrijebio kao pravu, 

2. Osumnjičeni C.N.

Dana 12.10.2026. godine oko 20,40 časova, u graničnom pojasu Grada Trebinja, na sektoru A8 Lastva u  mjestu Perućica, prilikom  kontrole putničkog motornog vozila marke VW Pasat, registarskih oznaka  ... vlasništvo G.D. sa kojim je u momentu kontrole isti i upravljao, osmunjičeni C.N. koji je bio putnik u navedenom vozilu, znajući da je lažna, upotrijebio kao pravu lažnu javnu ispravu ličnu kartu, na način da je policijskim službenicima Jedinice granične policije Trebinje dao na uvid ličnu kartu serijskog broja ... koja glasi na ime N.C. koja sadrži njegovu fotografiju i generalijske podatke, navodno izdatu od Savezne Republike Njemačke, koju je prethodno nabavio na njemu poznat način, iako je bio svjestan da nabavlja i upotrebljava lažnu javnu ispravu,

	Dakle, lažnu javnu ispravu nabavio radi upotrebe i upotrijebio kao pravu,

	Čime bi osumnjičeni E.C.N  pod tačkom 1. optužnice, a osumnjičeni C.N. pod tačkom 2. optužnice počinili krivično djelo Falsifikovanje isprave iz člana 347 stav 2. u vezi sa stavom 1. Krivičnog zakonika Republike Srpske.

